b'\n_START_ARTICLE_\nNetta Barzilai\n_START_SECTION_\nZgodnja mladost\n_START_PARAGRAPH_\nNetta Barzilai se je rodila 22. januarja 1993 v izraelskem mestu Hod Ha\xc5\xa1aron. V otro\xc5\xa1tvu je \xc5\xa1tiri leta \xc5\xbeivela v Nigeriji, kjer je njen o\xc4\x8de delal kot in\xc5\xbeenir. Srednjo \xc5\xa1olo je obiskovala v Hod Ha\xc5\xa1aronu. Pred obveznim slu\xc5\xbeenjem voja\xc5\xa1kega roka je eno leto prostovoljno delovala v paravoja\xc5\xa1kem programu voja\xc5\xa1kih sil, imenovanem Nahal. Po slu\xc5\xbeenju voja\xc5\xa1kega roka je \xc5\xa1tudirala elektronsko glasbo.\n_START_SECTION_\nGlasbena kariera\n_START_PARAGRAPH_\nSeptembra 2017 se je Netta udele\xc5\xbeila avdicije za peto sezono glasbene oddaje HaKokhav HaBa, ki je hkrati izraelski nacionalni izbor za Pesem Evrovizije, ter se uvrstila naprej. Kot kon\xc4\x8dna zmagovalka nacionalnega izbora je postala izraelska predstavnica Evrovizije. V finalni oddaji je zapela pesem, v katero je zdru\xc5\xbeila dve skladbi, Gangnam Style izvajalca Psyja in Tik Tok pevke Keshe.'